Sekolah Kebangsaan Felda Bukit Senggeh

Sekolah Kebangsaan Felda Bukit Senggeh atau nama ringkasnya SKFBS, merupakan sebuah Sekolah kebangsaan yang terletak di Felda Tun Ghaffar Bukit Senggeh. 

Pada 2009, Sekolah Kebangsaan Felda Bukit Senggeh memiliki 85 pelajar lelaki dan 107 pelajar perempuan, menjadikan jumlah keseluruhan murid seramai 192 orang. Ia mempunyai seramai 22 orang guru.2009

Pada 2017, sekolah ini mempunyai 168 orang murid dan 25 orang murid prasekolah. Guru pula seramai 22 orang, dan 5 orang kakitangan sokongan.

Kini pada 13 Februari 2019, sekolah ini mempunyai 182 orang murid, 7 orang murid PPKI dan 25 orang murid prasekolah. Guru pula seramai 23 orang dan 5 orang kakitangan sokongan.

Sejarah 
Sekolah Kebangsaan Felda Bukit Senggeh telah dibuka pada tahun 1974, di atas tapak seluas 9.3 ekar.  Sekolah ini terletak di luar bandar dari kawasan bandar Melaka, kira-kira 64 kilometer dari pusat bandar.  

            Bangunan  sekolah ini mempunyai 6 bilik darjah untuk menampung enam aliran. Bilangan muridnya pada masa itu seramai 53 orang murid lelaki dan murid perempuan.  Tenaga pengajarnya ketika itu seramai 4 orang dan dan 4 orang pekerja.  Guru Besarnya pada ketika itu bernama Tuan Haji Daud bin Abdul Majid.

            Dari setahun ke setahun, bilangan murid di sekolah ini bertambah ramai dan bagi menampung pertambahan murid yang semakin ramai itu maka pada tahun berikutnya sebuah bangunan separuh kekal yang mempunyai 4 buah bilik darjah didirikan oleh kerajaan.

            Tanggal 24 Oktober 1981, YB Dato’ Haji Kamarudin, PPMS, Timbalan Menteri Pelajaran Malaysia telah merasmikan bangunan Sekolah Kebangsaan Felda Bukit Senggeh.  Di mana sewaktu itu hanya terdapat 3 blok utama iaitu Blok A, Blok B dan Blok C yang dilengkapi dengan pejabat, bilik guru, bilik darjah, bilik tayang, perpustakaan, tandas guru, dan tandas murid.

            Awal tahun 80an, bilangan murid meningkat hingga 773 orang.  Selepas itu, bilangan murid-murid di sekolah ini mula mengalami kemerosotan sehinggalah pada tahun 2005 bilangan muridnya hanya seramai 183 orang.

            Kemudiannya, pada tahun 2002 sekolah ini telah mula dilengkapi dengan kemudahan komputer yang dibekalkan oleh kerajaan sebagai pemangkin kepada pembentukan sekolah bestari.

            Berkembang pesat sejajar dengan perubahan era teknologi, kerajaan juga telah membina sebuah makmal komputer yang berhawa dingin pada tahun 2005, bersebelahan dengan Blok B sebagai kemudahan kepada pelajar meneroka dan menjelajah maklumat.

Pelbagai kemudahan telah dibina sedikit demi sedikit SKFBS membangun dan melahirkan variasi generasi yang gemilang, cemerlang dan terbilang.  Dulu, kini dan selamanya SKFBS masih gah di pandangan mata masyarakat dengan pelbagai kecemerlangan baik dari segi kokurikulum mahupun kurikulum.

Guru Besar 
Senarai Guru Besar yang pernah berkhidmat di SK Felda Bukit Senggeh :.

Pengerusi PIBG 
Senarai Pengerusi PIBG yang pernah berkhidmat di SK Felda Bukit Senggeh :.

Panorama Sekolah

Pencapaian

Alamat
Sekolah Kebangsaan Felda Bukit Senggeh
77100 Asahan 
Melaka, Malaysia
Telefon =  6065229668
Fax       = 6065229668
E-mel = mba1075@moe.edu.my

Rujukan

Pautan luar 
 Facebook Sekolah Kebangsaan Felda Bukit Senggeh
 Blog Sekolah Kebangsaan Felda Bukit Senggeh
 

Felda Bukit Senggeh

Felda Bukit Senggeh